Lav et referat af nedenstående tekst:

Tekst:
Hvis det går som Hovedstadsområdets Forsyningsselskab (HOFOR) gerne vil have det, bliver Ulrik Mark Jensen og de øvrige borgere i omkring Gundersted snart naboer til seks kæmpevindmøller. -De eksisterende møller, som står deroppe nu, har godt og vel den højde, som tårnet får på de nye, fortæller Ulrik Mark Jensen. Han bor lige i udkanten af Gundersted og har fra sin ejendom 1275 meter til de nuværende fire vindmøller, der hver har en højde på godt 75 meter. Men HOFOR vil gerne opføre seks nye møller – med en højde på 150 meter hver. Planer, som har vakt massiv bekymring hos Ulrik Mark Jensen og de øvrige borgere i Gundersted. -Det er både i forhold til bosætning og i forhold til den værdiforringelse, som det vil få for de lokale ejendomme herude, siger han. Borgerne i og omkring Gundersted har indsendt i alt 78 høringssvar til projektet – langt størstedelen af dem imod projektet. - Er det ikke en risiko man må påregne, hvis man bosætter sig på landet, at man kan blive nabo til en vindmølle? -Jo, det kan du sagtens sige, men hvis den vindmølle, der skal sættes op herovre, genererer energi til københavnske husstande, så synes jeg ikke det giver nogen mening for os herovre, siger Ulrik Mark Jensen. Langt fra første gang Det er kun halvandet år siden, der sidst var ballade omkring et vindmølleprojekt i Vesthimmerlands Kommune. Dengang – i efteråret 2019 – ønskede et lokalt vindmøllelaug at opføre fire kæmpevindmøller i nærheden af Vilsted. Efter massive, lokale protester blev projektet dog nedstemt i byrådet. I den forbindelse sagde borgmester i Vesthimmerlands Kommune, Per Bach Laursen (V) til TV2 Nord: - Jeg tror, vi er kommet til en tid, hvor der er for mange vindmøller i Vesthimmerlands Kommune – eller i hvert fald rigeligt (…) Vi må nok erkende, at der en anden stemning i dag, og derfor tror jeg også, at den fremtid som vi går ind i, kræver noget helt andet. At borgmester og byråd nu tilsyneladende er vendt på en tallerken i forhold til den udmelding, giver man ikke meget for i Gundersted. - Dengang han udtalte, at tiden nok var til noget andet, mente han åbenbart et andet projekt – i stedet for visionære tanker om Co2-reduktion i Vesthimmerlands Kommune, siger Ulrik Mark Jensen. På byrådsmødet torsdag aften stemte 15 for at arbejde videre med forslaget, 8 stemte imod, og to undlod at stemme. Det blev stemt igennem på betingelse af, at der udarbejdes to alternative forslag på henholdsvis. 5 og 4 møller – altså to alternativer til hovedforslaget.

Referat:
Planer om seks kæmpevindmøller ved Gundersted i Vesthimmerland vækker dyb bekymring hos naboerne.